Document ID: /roh_data/filtered/fineweb-2-filterrobots_roh.jsonl.gz/21968

L’impressari constructur grischun sa co ch’ins construescha vias e rodaglias a moda segira e solida – era cun punts e tunnels che collian las 150 valladas dal Grischun. L’impressari constructur ha perquai ina funcziun impurtanta: el contribuescha essenzialmain ad ina rait da rodaglias e da vias effizienta che funcziuna sco pitga principala da l’economia e da la societad dal Grischun.
La gronda experientscha ed il perfecziunament permanent pussibiliteschan a l’impressari constructur d’ademplir questas incumbensas cun perspicacitad. Da questas abilitads n’è betg mo il turissem dependent, era las Grischunas ed ils Grischuns sezs èn dependents directamain da quellas. L’impressari constructur gida uschia considerablamain a mantegnair attractivas las regiuns perifericas ed a colliar il Grischun sco chantun entir.
Jubilare
L’impressari constructur s’engascha cun cundiziuns da lavur excellentas per il futur dal Grischun. Quai demussa la fidanza da las collavuraturas e dals collavuraturs:
3290 onns han unicamain ils impressaris constructurs giubilars da quest onn lavurà en favur dal Grischun. Grazia fitg!
Daventar commember
L’impressari constructur grischun è preschent en tut las regiuns dal Grischun e procura dapertut per ina buna infrastructura ed ina basa economica che garantescha in avegnir prosperaivel.
El construescha l’infrastructura che permetta al Grischun da sa sviluppar bain en tut ils secturs – dal traffic public e privat a la forza idraulica ed al turissem fin a la segirezza, la sanadad e la furmaziun.
Servetschs per ils impressaris constructurs
La Societad grischuna dals impressaris constructurs (SGIC) presta numerus servetschs per ses commembers. Ella è activa e s’engascha per ses commembers en ils champs da la politica, da la furmaziun e dal martgà, fa analisas da l’ambient e sa preschenta a diversas occurrenzas.
La SGIC sustegna l’impressari constructur grischun en ses mintgadi professiunal cun divers documents e differentas activitads orientadas a la pratica: material d’infurmaziun, fegls d’infurmaziun, la preschientscha en las medias ed occurrenzas.
Per quest intent metta la SGIC a disposiziun online documents orientads a la pratica.